168 
ligt, thi hos saadanne vil den i Reglen ikke mere være kjendelig. 
Kun раа ganske enkelte større Kolonier, saaledes et Exemplar af 
65 Mm.'s Længde og med 24 Vinger paa hver Side og et af 55 
Mm.'s Længde med 20 Vinger, har jeg endnu truffet Terminal- 
polyp og Terminalzooid; ellers foregaar der aabenbart allerede tid- 
ligere en Omdannelse ved Enden af Rhachis, hvorved begge disse 
Individer forsvinde eller blive ukjendelige som saadanne. 
Man finder nemlig hos større Exemplarer Toppen af Axen 
blottet for egentlig udviklede Polyper, men derimod forsynet med 
et forskjelligt Antal af Zooider, stundom kun to, oftest flere 
(Fig. 6). Disse Zooider ligne ikke ganske de andre almindelige 
dorsale (saakaldte ,ventrale*), idet de ere betydelig større og 
sidde indesluttede i et fuldstændigt Bæger, hvis Rand 
bærer (2, 4 eller 8 svage) Spikeltænder, hvorved de noget 
ligne de yngre Stadiers Terminalzooid. Dertil kommer, at disse 
Zooider synes at have Rudimenter af Muskler раа 
nogle af deres Skillevægge. Forøvrigt ere de stillede som 
alle Koloniens andre Individer med Rygsiden mod Axen; ofte ere 
de ved en for Individer blottet Strækning adskilte fra de dorsale 
(„ventrale“) Zooider. 
Iblandt disse store Topzooider (Fig. 6 tz) formoder jeg nu, 
at vi have for os ikke blot Terminalzooidet, men ogsaa Terminal- 
polypen og nogle af de nærmest den siddende Polyper, som 0P- 
rindelig have dannet de øverste Vinger, og som da have under- 
gaaet en retrograd Omdannelse, ved hvilken de ere blevne 
reducerede til Zooider. Denne Formodning støtter jeg dels paa 
Topzooidernes Størrelse og udviklede Bæger, dels paa Muskel- 
rudimenterne, som kunde tyde paa en tidligere Besiddelse af Fang- 
arme, dels endelig paa, at man ved Axe-Enden undertiden træffer 
smaa Polyper, som se ganske atrofiske ud (som Fig. 6P» p 
med svage eller uregelmæssig udviklede Bægertændei, men med 
Fangarme. i ; 
Er denne min Formodning rigtig, vil man i Topzooiderne som 
tilbageskredne Polyper have et Slags Sidestykke eller Modstykke 
